Source: http://www.europarl.europa.eu/doceo/document/A-8-2015-0078_MT.html
Timestamp: 2020-01-23 22:55:50+00:00
Document Index: 538983

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2013
Proċedura : 2014/2111(DEC)
Ċiklu relatat mad-dokument : A8-0078/2015
192k 119k
dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2013
– wara li kkunsidra l-kontijiet annwali finali tal-Aġenzija Ferrovjarja Ewropea għas-sena finanzjarja 2013,
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2013, flimkien mat-tweġibiet tal-Aġenzija(1),
– wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji(5)(ir-Regolament tal-Aġenzija), u b'mod partikolari l-Artikolu 39 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0078/2015),
1. Jagħti l-kwittanza lid-Direttur Eżekuttiv tal-Aġenzija Ferrovjarja Ewropea għall-implimentazzjoni tal-baġit tal-Aġenzija għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet tal-Aġenzija Ferrovjarja Ewropea għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2013, flimkien mat-tweġibiet tal-Aġenzija(8),
– wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji(12)(ir-Regolament tal-Aġenzija), u b'mod partikolari l-Artikolu 39 tiegħu,
– wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill(14), u b'mod partikolari l-Artikolu 108 tiegħu,
1. Jinnota li l-kontijiet annwali finali tal-Aġenzija Ferrovjarja Ewropea huma kif annessi mar-rapport tal-Qorti tal-Awdituri;
2. Japprova l-għeluq tal-kontijiet tal-Aġenzija Ferrovjarja Ewropea għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2013
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2013,
A. billi, skont ir-rapporti finanzjarji tagħha, il-baġit finali tal-Aġenzija Ferrovjarja Ewropea ("l-Aġenzija") għas-sena finanzjarja 2013 kien jammonta għal EUR 25 858 799, li jirrappreżenta żieda ta' 0,23 % fuq l-2012; billi l-baġit kollu tal-Aġenzija ġej mill-baġit tal-Unjoni;
B. billi l-Qorti tal-Awdituri, fir-rapport tagħha dwar il-kontijiet annwali tal-Aġenzija Ferrovjarja Ewropea għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari,
1. Jikkonstata mir-rapport tal-Qorti li fir-rigward ta' tliet kummenti li saru fir-rapport 2011 tal-Qorti u li l-azzjoni korrettiva għalihom kienet immarkata bħala "Għadha għaddejja" jew "Pendenti" fir-rapport 2012 tal-Qorti, ittieħdu azzjonijiet korrettivi u issa, fir-rapport 2013 tal-Qorti, l-azzjoni korrettiva għal kumment minnhom hija mmarkata bħala "Ikkompletata", filwaqt li għat-tnejn l-oħra hija mmarkata bħala "Għadha għaddejja"; jikkonstata barra minn hekk li, għat-tliet kummenti li saru fir-rapport 2012 tal-Qorti, ittieħdu azzjonijiet korrettivi u issa, l-azzjoni korrettiva għal żewġ kummenti hija mmarkata bħala ''Ikkompletata'', filwaqt li għal kumment ieħor hija mmarkata bħala "Għadha għaddejja";
2. Jirrikonoxxi mill-Aġenzija li:
- din ħejjiet, bi ftehim mal-Kummissjoni, emenda għar-''Regola ta' Implimentazzjoni dwar l-użu u l-ingaġġ ta' Aġenti Temporanji'' tagħha sabiex tnaqqas l-impatt negattiv li r-regoli attwali kellhom fuq l-attivitajiet tal-Aġenzija sabiex tikseb aktar flessibbiltà għal dak li jirrigwarda t-tul tal-kuntratti tal-persunal operattiv kif ukoll biex tnaqqas ir-riskju ta' interruzzjoni tan-negozju jew it-telf ta' għarfien minħabba livelli għolja ta' tibdil tal-persunal;
- iddeċidiet li timplimenta miżuri xierqa sabiex tiżgura l-kontinwità tas-servizzi u s-sistemi tal-IT li huma orizzontali għall-attività tal-Aġenzija; jinnota f'dan ir-rigward, li ġie installat server ta' emerġenza fil-bini taċ-Ċentru tat-Traduzzjoni għall-Korpi tal-Unjoni Ewropea fil-Lussemburgu; jinnota barra minn hekk li l-Pjan għall-kontinwità tal-attività ġie adottat mid-Direttur Eżekuttiv; jinnota li l-Proċedura ta' Rkupru tad-Diżastri qiegħda fil-fażi ta' tħejjija u hija ppjanata li tiġi ttestjata f'Ġunju 2015;
3. Jikkonstata li l-isforzi ta' monitoraġġ tal-baġit matul is-sena finanzarja 2013 irriżultaw f'rata ta' implimentazzjoni tal-baġit ta' 97,87 % u li r-rata ta' eżekuzzjoni tal-approprjazzjonijiet ta' pagament kienet ta' 88,12 %;
4. Jiddispjaċih dwar il-fatt li l-kontijiet annwali tal-Aġenzija juru li l-livell ta’ approprjazzjonijiet impenjati riportati għall-2013 kien ta' EUR 2 398 742, filwaqt li l-approprjazzjonijiet impenjati li ġew riportati għall-2014 ammontaw għal EUR 2 221 816; josserva li t-tnaqqis fl-ammont akkumulat riportat meta mqabbel mas-sena preċedenti seħħ minħabba s-sottovalutazzjoni/sovrastima tal-ispejjeż baġitarji tal-2013; ifakkar lill-Aġenzija fl-obbligu li għandha li tirrispetta l-prinċipju baġitarju ta' annwalità;
5. Jinnota li skont ir-rapport ta' attività annwali, kif ukoll is-sejbiet tal-awditjar tal-Qorti, il-livell u n-natura tat-trasferimenti fl-2013 baqgħu fi ħdan il-limiti tar-regoli finanzjarji;
6. Iħeġġeġ lill-Aġenzija tagħmel aktar progress fil-proċeduri ta' reklutaġġ tagħha, speċjalment għall-esperti esterni, sabiex ikunu garantiti t-trasparenza u t-trattament indaqs għall-applikanti filwaqt li jiġu żgurati l-kontinwità tan-negozju u l-prevenzjoni tat-telf ta' għarfien u esperjenza;
7. Jinnota bi tħassib mir-rapport tal-Qorti li l-proċeduri ta' akkwist tal-Aġenzija jistgħu jibbenefikaw minn titjib fil-preċiżjoni u d-dokumentazzjoni tal-informazzjoni; jesprimi t-tħassib kbir tiegħu dwar il-politika tal-ġestjoni tal-persunal tal-Aġenzija, hekk kif din se jkollha tbiddel nofs il-persunal operattiv tagħha matul il-perjodu bejn l-2013 u l-2015, fattur li jista' jwassal għal diżordni fl-attivitajiet operattivi tal-Aġenzija; iħeġġeġ lill-Aġenzija tiżviluppa politika koreneti, trasparenti u oġġettiva sabiex tindirizza l-waqfien tal-kuntratti tal-persunal temporanju tagħha;
8. Jirrikonoxxi li skont ir-regolament ta' bażi tal-Aġenzija, l-impjegati temporanji tagħha jistgħu jiġu reklutati għal massimu ta' ħames snin b'estensjoni possibbli ta' massimu ta' tliet snin jekk din isseħħ fi ħdan l-ewwel għaxar snin ta' operat tal-Aġenzija; jaċċerta ruħu li sal-2013 l-Aġenzija użat il-perjodu ta' tmien snin bħala prattika standard;
9. Jinnota bi tħassib li fl-2013, l-Aġenzija impjegat mill-ġdid erba' impjegati temporanji għal perjodu ieħor ta' tmien snin, u dan wara li l-kuntratti tagħhom mal-Aġenzija kienu ntemmu fl-2013 wara l-perjodu massimu ta' tmien snin, prattika li tmur kontra r-regolament fundatur tagħha; jinnota li l-proposta għal regolament fundatur rivedut tal-Aġenzija, li għadu ma ġiex adottat mill-Parlament u l-Kunsill, jinkludi dispożizzjonijiet simili; iqis li hu inaċċettabbli li l-Aġenzija tikser il-liġijiet u r-regoli tagħha stess, u jħeġġeġ lill-Aġenzija tirrispetta l-proċeduri ta' reklutaġġ tagħha;
10. Jinsab imħasseb ħafna dwar il-fatt li fil-proċeduri ta' reklutaġġ tagħha l-Aġenzija ma tiżgurax kriterji oġġettivi, trasparenza sħiħa u trattament indaqs; iħeġġeġ lill-Aġenzija tistabbilixxi linji gwida komprensivi, oġġettivi u trasparenti dwar il-kundizzjonijiet tal-eżami, bħal pereżempju l-inqas marka neċessarja biex wieħed jgħaddi mill-intervisti, il-kriterji oġġettivi għall-għażla tal-kandidati li jitpoġġew fuq il-listi ta' riżerva u t-tip u l-għadd ta' mistoqsijiet orali u bil-miktub tal-eżami, eċċ; jistieden lill-Aġenzija tistabbilixxi dawn il-garanziji fin-notifika tal-karigi battala sa tmiem Settembru 2015, u dan għal kull kariga battala; iħeġġeġ lill-Aġenzija barra minn hekk tadotta proċedura ta' appell għall-kandidati li ġew iddikjarati mhux eliġibbli biex japplikaw għal impjieg fl-Aġenzija;
11. Jesprimi d-diżappunt kbir tiegħu li l-Aġenzija għadha ma adottatx politika ċara, komprensiva u oġġettiva għall-prevenzjoni u l-ġestjoni tal-kunflitti ta' interess, minkejja li għal sena wara l-oħra kien hemm rakkomandazzjonijiet speċjali mill-Qorti u l-awtorità ta' kwittanza;
12. Jirrikonoxxi mill-Aġenzija li hija ppjanat li tadotta l-politika riveduta tagħha dwar il-prevenzjoni u l-ġestjoni tal-kunflitti ta' interess kif ukoll li tippubblika s-CVs u d-dikjarazzjonijiet tal-interessi tal-membri tal-Bord Amministrattiv matul l-2015; jistieden lill-Aġenzija tinforma lill-awtorità ta' kwittanza ladarba tiġi adottata l-politika l-ġdida u s-CVs u d-dikjarazzjonijiet tal-interessi jkunu disponibbli għall-pubbliku;
13. Jinnota li skont id-Deċiżjoni 81/2013 tal-Aġenzija tal-20 ta' Marzu 2013, li temenda l-istandard ta' kontroll intern tal-funzjoni ta' awditjar intern, il-Kapaċità ta' Awditjar Intern ġiet imrażżna u s-Servizz tal-Awditjar Intern tal-Kummissjoni (IAS) sar il-fornitur tal-funzjoni ta' awditjar intern; jinnota li fl-istess deċiżjoni, l-Aġenzija stabbiliet funzjoni ta' koordinatur ta' kontroll intern; jiddispjaċih li l-proċedura ta' reklutaġġ għall-kariga ta' koordinatur ta' kontroll intern kienet twila u li sa Jannar 2014, il-kandidat magħżul kien għadu ma bediex jaħdem fl-Aġenzija; jirrikonoxxi li l-kariga mtliet fl-2014;
14. Jirrikonoxxi li f'Novembru 2013 l-IAS wettaq awditjar ta' segwitu fuq tliet inkarigi tal-awditjar preċedenti;
15. Jaċċerta ruħu mill-Aġenzija li, kif identifikat mill-IAS, l-awditi li ġejjin kien fihom rakkomandazzjonijiet li kellhom jiġu kkompletati sal-31 ta' Diċembru 2013:
- Ġestjoni tar-riżorsi umani (2009) - rakkomandazzjoni ''Importanti ħafna'' waħda,
- Ippjanar u bbaġitjar (2010) - tliet rakkomandazzjonijiet ''Importanti'',
- Ġestjoni tal-interoperabilità min-naħa ta' esperti (2011) - żewġ rakkomandazzjonijiet ''Importanti'',
- Twaqqif ta' element ta' assigurazzjoni (2012) - żewġ rakkomandazzjonijiet ''Importanti ħafna'', erba' rakkomandazzjonijiet ''Importanti'' u rakkomandazzjoni waħda ''Mixtieqa'';
16. Jirrikonoxxi mill-Aġenzija li minbarra rakkomandazzjoni ''Importanti ħafna'' mill-Awditjar dwar il-Ġestjoni tar-Riżorsi Umani fi ħdan l-Aġenzija, ir-rakkomandazzjonijiet l-oħra kollha ngħalqu matul l-2014; iħeġġeġ lill-Aġenzija tieħu l-miżuri neċessarji biex tagħlaq ir-rakkomandazzjoni li fadal;
17. Jinnota bi tħassib li l-Qorti tindika fir-rapport tal-awditjar annwali tagħha għall-2012 li l-Aġenzija ma tikkonformax mal-Istandard ta' Kontroll Intern tagħha rigward il-kontinwità tal-attività u li ma jeżistu l-ebda pjanijiet approvati għall-kontinwità tal-attività u l-irkupru mid-diżastri fil-qasam tal-IT; jirrikonoxxi li l-Aġenzija ddeċidiet li timplimenta miżuri adegwati sabiex tiżgura l-kontinwità tas-servizzi u s-sistemi tal-IT li huma orizzontali għall-attività tal-Aġenzija; jappella lill-Aġenzija biex tinforma lill-awtorità ta' kwittanza dwar l-azzjonijiet li tkun implimentat;
18. Jirrikonoxxi mill-Aġenzija li d-disponibbiltà ta' informazzjoni dwar l-impatt tal-attivitajiet tagħha fuq iċ-ċittadini tal-Unjoni u dwar is-settur tan-negozju ferrovjarju hija pprovduta permezz ta' diversi parteċipazzjonijiet u preżentazzjonijiet f'wirjiet u fieri ferrovjarji Ewropej, kif ukoll permezz tal-organizzazzjoni ta' sessjonijiet ta' ħidma, preżentazzjonijiet u avvenimenti oħra fl-Istati Membri; jinnota barra minn hekk, li l-informazzjoni tiġi kkomunikata fuq il-websajt tal-Aġenzija permezz tal-pubblikazzjoni ta' dokumenti bħal rapporti annwali jew bulettini;
Żewġ lokalitajiet
19. Jiddeplora l-fatt li l-Aġenzija hija esposta għal spejjeż addizzjonali peress li qed tuża żewġ lokalitajiet (Lille u Valenciennes) minn fejn twettaq l-attivitajiet tagħha; jirrikonoxxi l-isforzi li għamlet l-Aġenzija biex timminimizza l-impatt negattiv tad-deċiżjoni dwar is-sede tagħha;
20. Jappella biex l-Aġenzija jkollha sede waħda, f'post faċilment aċċessibbli bit-trasport pubbliku sabiex jiġu ffrankati r-riżorsi skarsi u tiżdied l-effiċjenza tagħha;
21. Iqis li jekk l-Aġenzija għandha tirċievi setgħat ġodda b'riżultat tal-estensjoni tal-kompiti tagħha bħala aġenzija ta' ċertifikazzjoni għall-materjal ferrovjarju, parti mill-finanzjament għall-Aġenzija għandu jiġi minn miżati u ħlasijiet imposti fuq l-industrija ferrovjarja, li għandhom f'kull ċirkostanza jkunu adegwati għal-livell ta' spejjeż imġarrba mill-Aġenzija u m'għandhomx jirrappreżentaw spiża sproporzjonata għall-industrija ferrovjarja;
22. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' ... 2015(15)dwar il-prestazzjoni, il-ġestjoni finanzjarja u l-kontroll tal-aġenziji.
dwar il-kwittanza fir-rigward tal-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2013
Rapporteur għal opinjoni: Dominique Riquet
Il-Kumitat għat-Trasport u t-Turiżmu jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:
1. Jilqa' pożittivament il-fatt li l-Qorti tal-Awdituri ċċertifikat ir-regolarità tal-kontijiet tal-Aġenzija Ferrovjarja Ewropea("l-Aġenzija") għas-sena finanzjarja 2013;
2. Jinnota li l-baġit annwali tal-Aġenzija għall-2013 kien ta' EUR 25,8 miljun f'approprjazzjonijiet ta' impenn u ta' pagament u li r-rati ta' implimentazzjoni kienu ta' 97,8 % f'approprjazzjonijiet ta' impenn u ta' 88,2 % f'approprjazzjonijiet ta' pagament;
3. Jenfasizza r-rwol tal-Aġenzija fl-iżgurar tas-sikurezza u l-interoperabbiltà tas-sistema ferrovjarja Ewropea; jinnota barra minn hekk li bħalissa għaddej rieżami tar-rwol (eż. punt ta’ waqfa waħda għall-awtorizzazzjoni tal-vettura u ċ-ċertifikazzjoni tas-sikurezza) u tas-setgħat tal-Aġenzija bħala parti mir-Raba’ Pakkett Ferrovjarju; jenfasizza li fil-każ li tingħata setgħat akbar, l-Aġenzija se jkun jeħtiġilha tingħata r-riżorsi finanzjarji, materjali u umani meħtieġa biex twettaq il-kompiti ġodda u addizzjonali tagħha b’mod komprensiv u effiċjenti;
4. Iqis li jekk l-Aġenzija għandha tirċievi setgħat ġodda bħala riżultat tal-estensjoni tal-kompiti tagħha bħala aġenzija ta’ ċertifikazzjoni għall-materjal ferrovjarju, parti mill-finanzjament għall-Aġenzija għandu jiġi minn miżati u ħlasijiet imposti fuq l-industrija ferrovjarja, li għandhom f’kull ċirkostanza jkunu xierqa għal-livell ta’ spejjeż imġarrba mill-Aġenzija u m’għandhomx jirrappreżentaw kost sproporzjonat għall-industrija ferrovjarja.
5. Ifakkar lill-Aġenzija li d-dikjarazzjonijiet tal-interess u s-CVs tal-membri tal-Bord tat-Tmexxija għandhom ikunu pubblikament disponibbli; jinnota li proposta f'dan ir-rigward ġiet diskussa fil-laqgħa tal-Bord Amministrattiv f'Novembru 2014 u li l-Bord se jerġa' jittratta l-kwistjoni fil-laqgħa tiegħu li jmiss f'Marzu 2015 meta hu mistenni li tittieħed deċiżjoni;
6. Iħeġġeġ lill-Aġenzija tagħmel aktar progress fil-proċeduri ta’ reklutaġġ tagħha, speċjalment għall-esperti esterni, sabiex ikunu ggarantiti t-trasparenza u t-trattament indaqs għall-applikanti filwaqt li jiġu żgurati l-kontinwità tan-negozju u l-prevenzjoni tat-telf ta’ għarfien u esperjenza;
7. Ifakkar li hemm lok li jittejbu l-preċiżjoni u d-dokumentazzjoni tal-informazzjoni użata fil-proċeduri ta’ akkwist tal-Aġenzija;
8. Jinnota li d-durata tal-kuntratti kif antiċipat fil-bidu (ħames snin, li jistgħu jiġu estiżi bi tliet snin) ġiet modifikata b'deċiżjoni tal-Aġenzija bil-għan li jkunu jistgħu jsiru kuntratti indefiniti u li bil-għan li l-prattiki jiġu allinjati mar-regoli, ir-regolament dwar l-Aġenzija li jinkludi dispożizzjonijiet simili għandu jiġi adottat mill-aktar fis possibbli;
9. Jieħu nota tal-kummenti tal-Qorti tal-Awdituri dwar l-eżistenza ta’ post sekondarja f’Lille, minbarra l-kwartieri ġenerali f’Valenciennes, jenfasizza l-ħtieġa li jwettqu l-attivitajiet kollha f’post wieħed bil-għan li jiġu ffrankati r-riżorsi skarsi u tiżdied l-effiċjenza;
10. Jenfasizza l-ħtieġa li l-Aġenzija tkun konformi mal-Istandard ta’ Kontroll Intern tagħha rigward il-kontinwità tan-negozju u li tistabbilixxi pjanijiet ta' Kontinwità tan-Negozju tal-IT u pjanijiet ta’ Rkupru mid-Diżastri.
11. Jipproponi li l-Parlament jagħti kwittanza lid-Direttur Eżekuttiv tal-Aġenzija Ferrovjarja Ewropea għall-implimentazzjoni tal-baġit tal-Aġenzija għas-sena finanzjarja 2013.
ĠU C 442, 10.12.2014, p. 232.
ĠU L 164, 30.4.2004, p. 1.
Testi adottati ta' din id-data, P7_TA-PROV(2015)0000